ערוץ דיסני

היסטוריה

בשנת 1977, ג׳ים ג׳ימיטרו, אחד מעובדי חברת וולט דיסני הגה את הרעיון של ערוץ טלוויזיה מטעם החברה, משום שמעבר להצלחת הסרטים ופיתוח פארק אפקוט בפארק דיסניוורלד. באותו הזמן, ההצעה נדחתה, אך 5 שנים לאחר מכן, ההצעה חזרה אל שולחן החברה וזאת בעקבות אובדן הזכויות על קבוצת W (שנמכרה לרשת ויאקום שהחזיקה בזכויות עד שנת 1990 ונסגרה 5 שנים לאחר מכן) ומכך, פיתוח הערוץ החל. ב-18 באפריל 1983, הערוץ החל את שידוריו בארצות הברית. תחילה, השידורים החלו בסרטונים של מיקי מאוס, דונלד דאק, גופי ושאר הדמויות הפופולריות של דיסני, אך זמן שידור הערוץ ארך כ-16 שעות שידור. 3 שנים לאחר מכן, הערוץ עבר למתכונת שידור מלאה האורכת כ-24 שעות. מעבר לסרטונים ששודרו, הוקרנו גם סרטי החברה. הסרט הראשון ששודר בערוץ היה אליס בארץ הפלאות ששודר בינואר, 1984. כמו כן, באותה שנה, הערוץ החל לשדר הפקות מקור ומגזינים וכן, גם תוכניות אירוח לילדים, כשהפופולרית מביניהן הייתה מועדון מיקי מאוס, אשר צימחה לדורותיה מפורסמים רבים כדוגמת בריטני ספירס וכריסטינה אגילרה.
החל מסוף שנות ה-80 עד אמצע שנות ה-90, הערוץ החל בתנופת יצירת סדרות אנימציה המבוססות על דמויות החברה כדוגמת אגדות ברווזים, עולם סחרחר, השכונה של גופי לצד הפקות מקוריות כדוגמת גרגולים וייבוא סדרות כמו דובוני אכפת לי והמלך בבר. מגמת יצירת סדרות מקוריות פרי הערוץ עלתה החל משנת 2001, עם סדרות הטלוויזיה המשפחה הגאה, קים פוסיבל וסדרת האנימציה המבוססת על הסרט לילו וסטיץ׳, כלשצדה, מתפתחות הדרמות והסיטקומים כדוגמת אצל סטיבנס, ליזי מקגוויר, כל כך רייבן, שאף מגמה זו הובילה לעידן חדש של כוכבי הערוץ, כדוגמת מיילי סיירוס, סלנה גומז, דמי לובאטו, הילארי דאף ועוד. כמו כן, הערוץ מפיק ומייצר סרטים, אשר המצליח מביניהם היה סדרת סרטי היי סקול מיוזיקל.
כיום, מעבר לשידורו הרגיל, הערוץ מחזיק בשני ערוצי בת: דיסני ג׳וניור, המיועד לילדים קטנים יותר מהקהל הרגיל של הערוץ, שכן לערוץ זה יש רצועת שידור בערוץ הרגיל בארצות הברית. ודיסני XD, המשדר ברובו תוכניות ששודרו בעבר בערוץ ג׳טיקס וכן, גם תוכניות שהופקו מבית מארוול. הערוץ בעבר החזיק ערוץ בת נוסף בשם Toon Disney, אשר היה אמור לשמש כמתחרה לערוץ בומרנג של קרטון נטוורק וכן, ערוץ זה שידר את רצועת ג׳טיקס שבה שודרו מותגים שבעברם היו בבעלות חיים סבן (שמכר את הזכויות לחברה בשנת 2002, אך לאחר תלונות של הורים רבים על שידורה של פאואר ריינג׳רס בדיסני על כך שהיא אלימה יותר משאר התוכניות אחרות בערוץ, הזכויות הוחזרו בשנת 2010) וסדרות כדוגמת וויטץ׳ וכן, ייבוא של סדרות עבר בהזדמנויות נדירות מבית האחים וורנר, כדוגמת פינקי והמוח. הערוץ הוחלף בשנת 2009 בערוץ דיסני XD.

פוקס קידס

ב-8 בספטמבר 1990 הוקם בארצות הברית ערוץ טלוויזיה, כחלק מרשת "פוקס", בשם "פוקס קידס". שידוריו של הערוץ התקיימו בימים שני עד שישי בשעות אחר הצהריים ובימי שבת בבוקר, וכללו תוכניות, רובן מצוירות, המתאימות לילדים ולבני הגיל הרך. מנהל הערוץ אז היה חיים סבן (מאז שאיחד את חברת הפקה שלו "Saban Entertainment" ב-1995) שהפיק סדרות טלוויזיה רבות ומצליחות וביניהם, ה"פאוור ריינג'רס". ב-2002 הערוץ נסגר עקב בעיות כספיות, רייטינג נמוך ובעקבות פרישתו של סבן מהפקת סדרות טלוויזיה. סבן מכר את הערוץ כולל את חברת הפקה שלו לחברת וולט דיסני בסכום של 1.7 מיליארד דולר. חברת דיסני מיתגה את הערוץ מחדש ושנתה את שמו ל"ג'טיקס". הפאוור ריינג'רס הייתה הסדרה היחידה מפוקס קידס שהמשיכה את שידוריה בערוץ ג'טיקס החדש.
בעקבות החזרת הזכויות על פאואר ריינג׳רס ושאר הסדרות שהופקו/יובאו על ידי חיים סבן לידיו, החליטה חברת וולט דיסני לשנות את מיתוגו של ג'טיקס ולהביא את "Disney XD" לכל רחבי אירופה, ובמדינות כגון הונגריה, רומניה, סלובקיה, צ'כיה ובולגריה הוחלט לשנות את השם ל"ערוץ דיסני".
הסדרה הפופולרית ביותר בשלושת הערוצים, הייתה וואן פיס "ילד הגומי החזק ביותר". הורי ילדים שצפו באנימה, תבעו את פוקס קידס על הפסקת הסדרה באמצע והפסידו במשפט לאור סעיף המתיר לערוץ להפסיק שידורה של סדרה באמצעה.